Mette Frederiksen

Metė Frederiksen (; g. 1977 m. lapkričio 19 d. Olborge) – Danijos politikė, šalies ministrė pirmininkė (nuo 2019 m.).

 Biografija 
M. Frederiksen tėvas buvo tipografas, o motina – mokytoja.Mette Frederiksen. Folketinget. Nuoroda tikrinta 2023-01-26.

Studijavo Olborgo universitete, jį baigusi 2007 m. įgijo socialinių mokslų ir administravimo bakalauro laipsnį. 2009 m. Kopenhagos universitete baigė afrikanistikos magistro studijas.

2000–2001 m. buvo Danijos profesinių sąjungų konfederacijos jaunimo reikalų patarėja. Į šalies parlamentą pirmąkart išrinkta 2001 m., pakartotinai – 2005, 2007, 2011, 2015, 2019 ir 2022 m. 2005–2011 m. užėmė Danijos socialdemokratų partijos parlamentinės frakcijos vicepirmininkės postą. Nuo 2011 m. spalio 3 d. iki 2014 m. spalio 10 d. ėjo darbo reikalų ministrės, nuo 2014 m. spalio 10 d. iki 2015 m. birželio 28 d. – teisingumo ministrės pareigas. 2015 m. parlamento rinkimai socialdemokratams susiklostė nesėkmingai, iš pirmininko posto pasitraukė partijos lyderė H. Thorning-Schmidt, 2015 m. birželį M. Frederiksen tapo Danijos socialdemokratų partijos pirmininke. 2015–2019 m. buvo parlamento opozicijos lyderė.

2019 m. birželio 27 d. M. Frederiksen tapo šalies premjere, vadovavo socialdemokratų mažumos vyriausybei, kurią rėmė kitos kairiosios partijos. Ši vyriausybė gyvavo iki 2022 m. pabaigos, kai gruodžio 15 d. pareigas pradėjo eiti naujoji M. Frederiksen vyriausybė, sudaryta iš trijų partijų – socialdemokratų, „Venstre“ ir Nuosaikiųjų partijos (Moderaterne).

 Politinės pažiūros 
M. Frederiksen pasisako už tai, kad būtų griežtinama imigracijos tvarka, prieglobsčio teikimo sąlygos.Mette Frederiksen. Visuotinė lietuvių enciklopedija. Nuoroda tikrinta 2023-01-26.

 Asmeninis gyvenimas 
Susilaukė dukters ir sūnaus.

2020 m. liepos 15 d. ištekėjo už ilgamečio draugo filmų režisieriaus Bo Tengberg.

 Išnašos 

Kategorija:Danijos ministrai pirmininkai
Kategorija:Danijos ministrai
Kategorija:Danijos parlamento nariai